### Beslutninger

Jon Winther, Ole Lund, Zehnia Johansen, Birthe Overgaard og Mikkel Poulsen kunne tiltræde indstillingen med bemærkning om, at det foreslås indarbejdet i forskriften, at det er installationstidspunktet, som er afgørende for, om en brændeovn er omfattet af forskriften. Dermed kan der være installeret brændeovne produceret før 1. juni 2008, som er lovlige at beholde, hvis disse har den påkrævede prøvnings-attest. Ejere af ældre brændeovne kan kontakte deres leverandør eller producent med henblik på at fremskaffe en prøvningsattest for den pågældende ovntype. Herefter skal en skorstensfejer undersøge ovntype og prøvningsattest samt godkende installationen ved at underskrive attesten. I så fald overholdes forskriften, og ovnen kan beholdes.

Aksel Laursen kunne ikke tiltræde indstillingen men vil gerne opfordre til, at det fremsendte notat fra [adresse] tilpasses og fremsendes til alle ejere af brændeovne i [adresse]. Endvidere opfordres forvaltningen til i samarbejde med skorstensfejermestrene at sikre, at de, som ønsker en dispensation for brændeovne produceret før 2008, kan få skorstensfejeren til at underskrive prøvningsattesten i forbindelse med den ordinære fejning af skorstenen - derved sikres den laveste pris for de borgere, som ønsker en dispensation for en ældre brændeovn.

Ziggy Jacobsen kunne ikke tiltræde indstillingen.

###

.

### Resume

Miljøstyrelsen har udarbejdet ”Bekendtgørelse om kommunale forskrifter om udskiftning eller nedlæggelse af ældre brændeovne og pejseindsatse i områder med kollektiv varmeforsyning” (bilag 1).

Bekendtgørelsen muliggør en kommunal indsats mod partikelforurening fra brændeovne og pejseindsatse ældre end 1. juni 2008 ved at stille krav om at de udskiftes eller nedlægges i områder med kollektiv varmeforsyning.

[adresse] besluttede 6. marts 2024 at sende forslag til forskrift for [adresse] i offentlig høring. I høringsperioden er der indkommet 21 høringssvar (bilag 3 og 4), og forskriften indstilles nu til endelig godkendelse.

Ca. 6.000 brændeovne vil blive omfattet af forskriften i [adresse]. De berørte ejere har som udgangspunkt mindst 12 måneder til at efterkomme forskriften, efter den er offentliggjort. Der kan efter ansøgning meddeles dispensation i op til 12 måneder i særlige tilfælde. Forskriften vil være gældende fra 2025.

### Beslutningspunkter

Det indstilles:

At 1) forskrift om udskiftning eller nedlæggelse af ældre brændeovne og pejseindsatser (bilag 2) godkendes endeligt.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 17-09-2024

Kaspar Steffensen: 6

Fremsendes til [adresse] med bemærkning, at Magistraten i mødet den 17. september 2024 anbefaler, at byrådet tiltræder Magistratsafdelingen for Teknik og Miljøs indstilling af 4. september 2024.

Venstre tog forbehold.

Ken Ravn kunne ikke tiltræde indstillingen.

Udvalg: [adresse]

Dato: 25-09-2024

Kaspar Steffensen: 11

Fremsendes til Teknisk Udvalg til behandling i henhold til beslutning i byrådets møde den 25. september 2024.

Udvalg: Teknisk Udvalg

Dato: 30-10-2024

Kaspar Steffensen: 2

Jon Winther, Karlo Kristensen, Zehnia Johansen, Birthe Overgaard og Mikkel Poulsen kunne til-træde indstillingen i overensstemmelse med Magistratens anbefaling.

Aksel Laursen og Frode Brandt kunne ikke tiltræde indstillingen.

Udvalg: [adresse]

Dato: 06-11-2024

Kaspar Steffensen: 15

Fremsendes med ændringsforslaget fra det Konservative Folkepartis byrådsgruppe til Teknisk Udvalg til fornyet behandling i henhold til beslutning i byrådets møde den 6. november 2024.